Rada pre rozpočtovú zodpovednosť

Rada pre rozpočtovú zodpovednosť (tzv. fiškálna rada) je slovenský nezávislý trojčlenný orgán monitorovania a hodnotenia vývoja hospodárenia Slovenskej republiky a hodnotenia plnenia pravidiel rozpočtovej zodpovednosti. 

Troch členov rady volí Národná rada Slovenskej republiky na návrh vlády, prezidenta a guvernéra Národnej banky Slovenska na sedemročné funkčné obdobie, pričom predseda je volený ústavnou väčšinou. Jej existencia je zakotvená aj v článku 55a Ústavy SR podľa ktorého:"Slovenská republika chráni dlhodobú udržateľnosť svojho hospodárenia, ktoré sa zakladá na transparentnosti a efektívnosti vynakladania verejných prostriedkov. Na podporu cieľov podľa predchádzajúcej vety ústavný zákon upravuje pravidlá rozpočtovej zodpovednosti, pravidlá rozpočtovej transparentnosti a pôsobnosť Rady pre rozpočtovú zodpovednosť."Jej činnosť upravuje ústavný zákon č. 493/2011 Z.z. z 8. decembra 2011 o rozpočtovej zodpovednosti.

 Prečo sú fiškálne rady potrebné? 
Nezodpovedná rozpočtová politika nie je otázkou ľavicovosti alebo pravicovosti. Ľavicová vláda môže v ekonomike prerozdeľovať viac prostriedkov, no nemôže to dlhodobo robiť len prostredníctvom rastúceho dlhu – musí na to zabezpečiť aj vyššie daňové príjmy. Rovnako, pravicová vláda môže presadzovať nižšie daňové zaťaženie, no potom musí tomu zodpovedajúco prispôsobiť aj úroveň verejných výdavkov. Nezávislá fiškálna rada by nemala určovať, aké konkrétne opatrenia má vláda prijímať – či už ide o vyššie alebo nižšie dane – ale mala by upozorňovať na ich dopady na verejné financie a budúce generácie. Fiškálna rada by mala byť hlasom budúcich generácií.

Existencia funkčnej a nezávislej fiškálnej rady zvyšuje šancu na to, aby krajina hospodárila zodpovednejšie v dlhodobom horizonte. Nastavuje zrkadlo vláde, je zdrojom nezávislých a presných informácií pre verejnosť, ktorá potom dokáže lepšie posúdiť kroky vlády v oblasti verejných financií, a je partnerom parlamentu pri prijímaní zákonov (poslanci tak majú k dispozícii nezávislý pohľad na to, o čom hlasujú – najmä z hľadiska dlhodobých vplyvov na verejné financie). V neposlednom rade môže byť aj zárukou pre zahraničné inštitúcie (napríklad ratingové agentúry), že verejné financie danej krajiny sú kvalitne monitorované. Medzi najznámejšie inštitúcie tohto typu vo svete patria Congressional Budget Office (CBO) v USA, Finanspolitiska rådet vo Švédsku, Centraal Planbureau (CPB) v Holandsku alebo Office for Budget Responsibility (OBR) vo Veľkej Británii.

 Činnosť rady 
Medzi úlohy rady patrí 
 každoročne vypracovať Správu o dlhodobej udržateľnosti verejných financií
 predkladať na rokovanie národnej rady Správu o hodnotení plnenia pravidiel rozpočtovej zodpovednosti a pravidiel rozpočtovej trasparentnosti
 vypracovávanie stanovísk (kvantifikácií) k legislatívnym návrhom s vplyvom na verejné financie či už v strednodobom alebo dlhodobom horizonte (niektoré opatrenia, ako napriklad zastropovanie dôchodkového veku nemusia mať žiadny vpyv na verejné financie v najbližšéch rokoch, ale v dlhodobom horizonte majú zásadný vplyv). Tieto stanoviská môže vypracovať z vlastnej iniciatívy alebo na základe požiadavky poslaneckého klubu.  
 ďalšie činnosti súvisiace s monitorovaním a hodnotením vývoja hospodárenia Slovnskej republiky a plnením pravidiel rozpočtovej zodpovednosti

 Členovia rady 
Ustanovujúce zloženie rady bolo navrhnnuté skupinou poslancov a mandáty jednotlivých členov boli 3, 5 a 7 rokov.
 Člen Dĺžka funkčného obdobia pri vymenovaní Mandát Navrhnutý a schválený Michal Horváth 3 roky 27. jún 2012 – 2. júl 2015 schválené NR SR dňa 27. júna 2012 na návrh skupiny poslancov (nový člen bude nominovaný guvernérom NBS) Ľudovít Ódor 5 rokov 27. jún 2012 – 7. február 2018 schválené NR SR dňa 27. júna 2012 na návrh skupiny poslancov (nový člen bude nominovaný prezidentom SR) Ivan Šramko (predseda RRZ) 7 rokov 27. jún 2012 – 26. jún 2019 schválené NR SR dňa 27. júna 2012 na návrh skupiny poslancov (nový predseda bude nominovaný vládou SR) Anetta Čaplánová 7 rokov 3. júl 2015 – 2. júl 2022 schválené NR SR dňa 2. júla 2015 na návrh guvernéra NBS Jozefa Makúcha  Juraj Kotian 7 rokov 8. február 2018 – 7. február 2025 schválené NR SR dňa 7. februára 2018 na návrh prezidenta SR Andreja Kisku  Ján Tóth 
(predseda RRZ) 7 rokov 18. september 2020 – 16. september 2027 schválené NR SR dňa 17. septembra 2020 na návrh vlády SRMartin Šuster7 rokov4. júl 2022 - 3.júl 2029schválené NRSR dňa 10. mája 2022 na návrh guvernéra NBS Petra Kažimíra

 Predseda 
Aktuálnym predsedom rady je Ján Tóth.

 Referencie 

 Externé odkazy 
Oficiálna stránka

Kategória:Verejné financie